94 Jurnalul Oficial al Uniunii Europene 13Jvol. 24 31998D0600 24.10.1998 JURNALUL OFICIAL AL COMUNITĂȚILOR EUROPENE L 287|35 DECIZIA COMISIEI din 12 octombrie 1998 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului, în ceea ce privește ansamblurile pentru acoperișuri translucide autoportante (cu excepția celor pe bază de produse din sticlă) [notificată cu numărul C(1998) 2926] (Text cu relevanță pentru SEE) (98/600/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 89/106/CEE a Consiliului din 21 decem- brie 1998 privind apropierea actelor cu putere de lege și a actelor administrative ale statelor membre cu privire la produsele pentru construcţii (!), astfel cum a fost modificată prin Directiva 93/68/CEE (2), în special articolul 13 alineatul (4), întrucât, pentru atestarea conformității unui produs, Comisia trebuie să aleagă dintre cele două proceduri prevăzute la articolul 13 alineatul (3) din Directiva 89/106/CEE, „procedura cea mai puțin oneroasă cu putință și care este compatibilă cu sigu- ranţa”; întrucât este, prin urmare, necesar să se decidă dacă, pen- tru un produs sau pentru o familie de produse dată, existența unui sistem de control al producției în fabrică pentru care răspunde producătorul reprezintă o condiție necesară și suficientă pentru atestarea conformității sau dacă, din motive legate de respectarea criteriilor menționate la articolul 13 alineatul (4), este necesară intervenția unui organism de certificare desemnat; întrucât articolul 13 alineatul (4) prevede ca procedura astfel determinată să fie menționată în mandate și în specificații tehnice; întrucât este, prin urmare, necesar să se definească conceptul de produs sau de familie de produse astfel cum se prevede în mandatele și în specificațiile tehnice; întrucât cele două proceduri prevăzute la articolul 13 alineatul (3) sunt descrise în detaliu în anexa III la Directiva 89/106/CEE a Consiliului; întrucât este, prin urmare, necesar să se specifice clar metodele prin care cele două proceduri trebuie aplicate, cu () JOL40,11.2.1989,p.12. () JOL220, 30.8.1993, p. 1. trimitere la anexa III, pentru fiecare produs sau familie de produse, deoarece anexa III acorda preferință anumitor sisteme; întrucât procedura prevăzută la articolul 13 alineatul (3) litera (a) corespunde sistemelor stabilite pentru prima posibilitate, fără supraveghere continuă, precum și celei de-a doua și a treia posi- bilități, care sunt definite în anexa III secțiunea 2 punctul (ii) și întrucât procedura menționată la articolul 13 alineatul (3) litera (b) corespunde sistemelor definite în anexa III secțiunea 2 punctul (i) și primei posibilități, cu supraveghere continuă, definită în anexa III secțiunea 2 punctul (ii); întrucât măsurile prevăzute în prezenta decizie sunt conforme cu avizul Comitetului permanent pentru construcții, ADOPTĂ PREZENTA DECIZIE: Articolul 1 Conformitatea produselor și familiilor de produse prevăzute la anexa ] se atestă printr-o procedură conform căreia producătorul este unicul răspunzător pentru un sistem de control al producției în fabrică, asigurând conformitatea produselor cu specificațiile tehnice relevante. Articolul 2 Conformitatea produselor și familiilor de produse prevăzute la anexa II se atestă printr-o procedură conform căreia, în afară de sistemul de control al producţiei din fabrică efectuat de producător, în evaluarea și supravegherea controlului producției sau al produsului însuși este implicat și un organism de certificare desemnat.